Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 635/07/8806	Košice, 20.11.2012
EEČ : 2-65-281-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
v obci Čaňa a inde, od 24. 11. 2006 do 23. 08. 2007 ako otec XXXXX, nar. 18. 02. 1992, žijúceho u matky XXXXX, v obci Čaňa, ničím neprispel na jeho výživu, hoci mu táto povinnosť vyplýva zo zákona o rodine, pritom výška alimentačnej povinnosti bola stanovená právoplatným verdiktom Okresného súdu Košice - okolie sp. zn. 11C 117/03 z 10. 10. 2005 vo výške 645,-Sk (21,41 €) a tak mu vznikol na zameškanom výživnom dlh vo výške 195,69 €, pričom rozhodnutím Okresného súdu Košice - okolie sp. zn. 3T 28/07 zo dňa 04. 04. 2012 zo spáchania trestného činu zanedbania povinnej výživy, lebo až do dňa vyhlásenia právoplatnosti rozsudku nečím neprispieval na výživu syna XXXXX, pričom mu bol uložený trest odňatia slobody v trvaní 16 mesiacov, ktorý mu bol odložený na skúšobnú dobu v trvaní 2 rokov,

lebo je trestné stíhanie neprípustné podľa § 9 odsek 1 písmeno e
Odôvodnenie:
Uznesením povereného príslušníka OO PZ Čaňa sp. zn. ČVS : ORP-530/ČA-KS-2007 zo dňa 25. 10. 2007 bolo vznesené  obvinenie XXXXX, nar. 18. 04. 1965, bytom Čaňa, SNP č. 1, okres Košice - okolie a to za prečin zanedbania povinnej výživy podľa § 207 ods. 1 Trestného zákona.  

	Sociálne nežiadúceho konania sa mal páchateľ dopustiť tak, ako to deklaruje výrok tohto uznesenia.

	Poverený príslušník OO PZ Čaňa predložil návrh na zastavenie trestného stíhania a to dňa 16. 08. 2012. Inicioval postup v intenciách § 215 ods. 1 písm. d/ Trestného poriadku s poukazom na ustanovenie § 9 ods. 1 písm. e/ Tr. poriadku. 

	Z obsahu vyšetrovacieho spisu povereným príslušníkom OO PZ Čaňa je zistiteľné, že zabezpečil dokumentačný materiál svedčiaci o tom, že obvinený XXXXX bol právoplatne verdiktom Okresného súdu Košice - okolie sp. zn. 3T 28/07 zo dňa 04. 04. 2012, ktoré sa stalo v ten istý deň právoplatným, odsúdený za trestný čin zanedbania povinnej výživy podľa § 207 ods. 1, 3 písm. b/ Tr. zákona, preto, že v Čani od novembra 2006 do 04. 04. 2012 neprispieval ničím na výživu syna XXXXX, nar. 18. 02. 1992, žijúceho u matky XXXXX a tak mu vznikol dlh na zameškanom výživnom 1391,66 €.

Je evidentné, že návrh povereného príslušníka OO PZ Čaňa je korektný a má dostatočnú oporu v dôkaznom materiále. Je celkom zrejmé, že za konanie, pre ktoré bolo vznesené obvinenie 05. 12. 2007, bolo už právoplatným rozhodnutím súdu postihnuté a teda nieto dôvodu, aby bol za také isté konanie obvinený postihnutý. 

Vzhľadom na konštatované fakty, považujem zastavenie trestného stíhania za korektné a majúce oporu v dôkaznom stave. 

Preto bolo rozhodnuté v zmysle § 215 ods. 1 písm. d/ Trestného poriadku s prihliadnutím na ustanovenie § 9 ods. 1 písm. e/ Trestného poriadku.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor